VIDEO. Șase polițiști și un preot au fost uciși în atacuri care au vizat biserici, un post de poliție și o sinagogă în Daghestan
Șase polițiști și un preot ortodox au fost uciși, iar alți 12 polițiști au fost răniți în atacurile comise duminică de bărbați necunoscuți asupra a două biserici ortodoxe, a unei sinagogi și a unui post al poliției rutiere în orașele Derbent și Mahacikala din Daghestan, republică majoritar musulmană din Caucazul rus, transmit Reuters și EFE, citând Ministerul de interne regional.